Joël Quiniou

Joël Quiniou (s. 17. marraskuuta 1950 Pariisi) on ranskalainen jalkapalloerotuomari. Hän toimi kansainvälisen jalkapalloliiton FIFA:n virallisena erotuomarina vuodet 1980–1994. 

Quiniou toimi Ranskan Ligue 1:n tuomarina vuodet 1979–1994.http://www.worldfootball.net/referee_summary/joel-quiniou/ Hän toimi tuomarina kolmessa MM-lopputurnauksessa, vuosina 1986, 1990 ja 1994. Hän tuomitsi noissa kilpailuissa yhteensä kahdeksan ottelua, joka oli ennätys aina vuoteen 2014 asti, jolloin Ravshan Ermatov rikkoi sen.http://www.goal.com/en-sg/news/3999/world-cup-2014/2014/07/06/4939206/uzbekistan-referee-ravshan-irmatov-sets-world-cup-record Vuoden 1984 kesäolympialaisissa Quiniou tuomitsi yhden ottelun. Hän tuomitsi urallaan kolme suurta finaalia, vuoden 1989 UEFA Super Cupin, vuoden 1991 UEFA Cupin finaalin ja vuoden 1993 Intercontinental Cupin.

Quiniou antoi Uruguayn José Batistalle punaisen kortin vain 45 sekunnin pelin jälkeen tämän taklattua Skotlannin Gordon Strachania vuoden 1986 MM-kilpailuissa.http://worldreferee.com/site/copy.php?linkID=1201&linkType=referee&contextType=bio  Kortti on MM-historian nopein punainen kortti.

 Finaalit 
UEFA Super Cup 1989
UEFA Cupin finaali 1990–1991
Intercontinental Cup 1993

 Lähteet 

Luokka:Ranskalaiset jalkapallotuomarit
Luokka:Vuonna 1950 syntyneet
Luokka:Elävät henkilöt